# Gorilla Biscuits

Gorilla Biscuits és una banda de hardcore punk procedent de Nova York formada per Anthony «Civ» Civarelli, Walter Schreifels, Arthur Smilios, Alex Brown i Luke Abbey.

## Història

La història de la banda comença quan Nick Drysdale i Arthur Smilios coneixen a Anthony Civarelli, ja que els tres estudiaven al mateix institut. Els seguidors de grups com Agnostic Front es van convertir en assidus dels concerts punk de la mítica sala CBGB. Allí es van fer amics d'altres punk com els integrants de la banda Youth of Today Ray Cappo i John Porcelly, el qual també formaria part de Gorilla Biscuit.
Arthur va tractar de formar una banda de hardcore i va demanar a Civarelli que en fos el vocalista. Els membres de la banda Token Entry els van organitzar un concert, però la banda encara estava sense nom. En necessitar un nom per al promotor es van decidir per Gorilla Biscuits. El nom provenia d'una droga molt comuna a la zona que per la seva grandària i aparença era coneguda com a «merda de mico» o «Gorilla Biscuits». Encara que al principi no tenien cap intenció de continuar amb aquest nom per al grup, al final van decidir adoptar-lo.
La banda gravaria les seves primeres demos en molt baixa qualitat, que ells mateixos es van ocupar de vendre i també dissenyarien les seves primeres samarretes amb la imatge d'un goril·la fent skate que es convertiria en la icona del grup.
El 1988 la discogràfica Revelation Records inclou la cançó del grup «Better Than You» i poc després els publica un EP de nom homònim que en poc temps es va convertir en un èxit en l'escena hardcore.
Després de girar per Estats Units i Europa, graven el 1989 el seu únic disc d'estudi titulat Start Today. En aquest disc trobem una memorable col·lecció de cançons en les quals imprimeixen les melodies que caracteritzen la banda. I és que només els bastà aquest gran disc per convertir-se en una de les bandes més estimades i admirades del hardcore i per ser un dels grups més relacionats amb el moviment straight edge.

## Formació actual

* Anthony Civarelli: veu
* Walter Schreifels: guitarra
* Arthur Smilios: baix
* Luke Abbey: bateria
* Charlie Garriga: guitarra

## Discografia

| Títol | Any | Notes | Label |
| Demo | 1987 | | 99 Records |
| Gorilla Biscuits | 1988 | Primer LP | Revelation Records |
| Start Today | 1989 | El seu segon i últim disc abans de dissoldre's | Revelation Records |
| Having A Great Time... Wish You Were Here | 1991 | Últim directe | Checkpoint Records |
| A Puzzle of 38 Pieces | 1990 | Bootleg | Deny Everything |
| Walter Sings the Hits | 1993 | Bootleg, conté una versió completa del 12" Start Today (amb Walter a les veus en lloc de Civ), Moondog 7", Live In Germany 7", Live At The Safari Club 7", Demo '87 7" i Demo '86 7" (Publicat a Alemanya) | Sense segell |
| Live At CBGB =8/14/05 | 2005 | Bootleg | ? |
| 2 Song 7-inch | 2006 | Venut durant la gira de reunió de 2006. Només se'n venien 20 còpies a cada parada. Contenia dues noves cançons compostes per la formació original | Autoedició |

## Recopilatoris

* New York City Hardcore: Together (1987, Revelation Records)
* New York City Hardcore: The Way It Is (1988/1992, Revelation Records)
* Where the Wild Things Are (1989, Blackout Records)
* Threat: Music That Inspired The Movie (2006, Kings Mob Productions)

## Referències

* ↑ «Fallece Alex Brown de los Gorilla Biscuits». Magic Pop, 02-02-2019. [Consulta: 24 juliol 2019].
* ↑ «Gorilla Biscuits». Revelation Records. Arxivat de l'original el 2018-06-25. [Consulta: 24 juliol 2019].
* ↑ «Concierto de Gorilla Biscuits a Razzmatazz». MondoSonoro, 27-09-2007. [Consulta: 24 juliol 2019].
* ↑ «Gorilla Biscuits». Discogs. [Consulta: 24 juliol 2019].